Després d'haver guanyat el control dels mars, una força romana va desembarcar a la costa africana sota el comandament de Règul, que en principi va ser victoriós, guanyant la Batalla d'Adis i forçant Cartago a demanar la pau. Tanmateix, els termes de la pau que proposava Roma eren tan durs que les negociacions varen fracassar i en resposta, els cartaginesos van contractar amb Xantipo, un mercenari de la marcial ciutat estat grega Esparta, per reorganitzar i liderar el seu exèrcit. Xantipo va aconseguir aïllar a l'exèrcit romà de la seva base i restablir la supremacia naval de Cartago, després va vèncer i va capturar a Règul en la Batalla del riu Bagrades.